b'\n_START_ARTICLE_\nMeno Salos vyriausiasis ministras\n_START_PARAGRAPH_\nVyriausiasis ministras (angl. chief minister; men. ard-choylargh)\xc2\xa0\xe2\x80\x93 Meno Salos vyriausyb\xc4\x97s vykdomosios dalies vadovas._NEWLINE_Pareigyb\xc4\x97 atsirado i\xc5\xa1 Vykdomosios tarybos pirmininko (angl. Chairman of the Executive Council) pareigyb\xc4\x97s. Iki 1980\xc2\xa0m. Vykdomajai tarybai vadovavo Meno salos gubernatorius, o po 1980\xc2\xa0m. Tarybai \xc4\x97m\xc4\x97 vadovauti Tinvaldo (Menos salos parlamento) renkamas pirmininkas. Titulas buvo pakeistas \xc4\xaf Vyriausiasis ministras 1986\xc2\xa0m._NEWLINE_Vyriausi\xc4\x85j\xc4\xaf ministr\xc4\x85 Tinvaldo teikimu po Rakt\xc5\xb3 R\xc5\xabm\xc5\xb3 rinkim\xc5\xb3 skiria Meno salos gubernatorius. Vyriausiasis ministras u\xc5\xbeima pareigas iki kit\xc5\xb3 rinkim\xc5\xb3, t. y., kadencija trunka 5\xc2\xa0m. Po sekan\xc4\x8di\xc5\xb3 rinkim\xc5\xb3 jis gali b\xc5\xabti paskirtas v\xc4\x97l eiti \xc5\xa1ias pareigas. I\xc5\xa1 pareig\xc5\xb3 gali b\xc5\xabti pa\xc5\xa1alintas Tinvaldui nubalsavus u\xc5\xbe nepasitik\xc4\x97jim\xc4\x85._NEWLINE_Po 2006\xc2\xa0m. lapkri\xc4\x8dio m\xc4\x97n. rinkim\xc5\xb3 John Shimmin (MHK), Stephen Rodan (MHK, Sveikatos ir Socialin\xc4\x97s saugos ministras) ir David Cannan (MHK, buv\xc4\x99s I\xc5\xbedo ministras) siek\xc4\x97 u\xc5\xbeimti Vyriausiojo ministro post\xc4\x85. Tinvalde n\xc4\x97 vienas nesurinko reikiamos daugumos. Antrojo balsavimo metu Tony Brown (Rakt\xc5\xb3 R\xc5\xabm\xc5\xb3 spikeris) buvo i\xc5\xa1keltas kandidatu ir niekas tam neprie\xc5\xa1taravo, Tony Brown i\xc5\xa1 vyriausiojo ministro pareig\xc5\xb3 atsistatydino 2011\xc2\xa0m. rugs\xc4\x97jo 29 d.'